OpenLLM-France/wikimedia huggingface dataset:
# Miklós Szabó

Miklós Szabó (Budapest, 6 de desembre de 1908 - Budapest, 3 de desembre de 2000) va ser un atleta hongarès, especialista en el curses de mig fons, que va competir durant la dècada de 1930.
El 1936 va prendre part en els Jocs Olímpics de Berlín, on disputà dues proves del programa d'atletisme. Fou setè en la cursa dels 1.500 metres, mentre en la dels 800 metres quedà eliminat en semifinals.
En el seu palmarès destaquen una medalla d'or i una de plata en els 800 metres i 1.500 metres, respectivament, del Campionat d'Europa d'atletisme de 1934. Dos mesos després dels Jocs Olímpics, el 4 d'octubre de 1936, Szabó va batre el rècord mundial de Jules Ladoumègue en els 2.000 metres amb un temps de 5'20.4". El 30 de setembre de 1937 va millorar el rècord del món de Gunnar Höckert en la cursa de les 2 milles, amb un temps de 8' 56.0".

## Millors marques

* 800 metres. 1'52.0" (1934)
* 1.500 metres. 3'48.6" (1937)
* milla. 4'16.2" (1937)
* 5.000 metres. 14'33.8" (1937)
* 10.000 metres. 30'47.2" (1940)
* 3.000 metres obstacles. 9'39.6" (1941)

## Referències

* ↑ «Miklós Szabó Olympic Results». sports-reference.com. Arxivat de l'original el 31 d’agost 2012. [Consulta: 18 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ «World Record Progression: Men, 2000m». saunalahti.fi, 1997. [Consulta: 11 novembre 2009].
* ↑ «World Record Progression: Men, Two miles». saunalahti.fi, 1997. [Consulta: 11 novembre 2009].
* ↑ «Track and Field Statistics». [Consulta: 18 abril 2020].
# Yngve Holm

Yngve Holm (Västervik, 12 de setembre de 1895 - Estocolm, 16 de febrer de 1943) va ser un regatista suec que va competir a començaments del segle xx. Era germà del també regatista Tore Holm.
El 1920 va prendre part en els Jocs Olímpics d'Anvers, on va guanyar la medalla d'or en la categoria de 40 m² del programa de vela. Holm navegà a bord del Sif junt a Tore Holm, Axel Rydin i Georg Tengwall.

## Referències

* 1 2 «Yngve Holm Olympic Results». sports-reference.com. Arxivat de l'original el 17 d’abril 2020. [Consulta: 20 octubre 2017].
* ↑ Yngve Holm. Comitè Olímpic Suec
# Heliothis

Heliothis és un gènere de lepidòpters ditrisis de la família dels noctúids (Noctuidae). Les seves larves són plagues agrícoles de plantes com el tabac, tomàquet, cotoner i soia entre d'altres.

## Taxonomia

Diverses espècies que anteriorment es consideraven dins el gènere Heliothis ara estan dins del gènere Helicoverpa.
* Subgènere Heliothis:
** Heliothis acesias Felder & Rogenhofer, 1872
** Heliothis australis Hardwick, 1994
** Heliothis belladonna (H. Edwards, 1881)
** Heliothis borealis (Hampson, 1903)
** Heliothis conifera (Hampson, 1913)
** Heliothis cystiphora (Wallengren, 1860)
** Heliothis flavescens (Janse, 1917)
** Heliothis flavigera (Hampson, 1907)
** Heliothis fuscimacula (Janse, 1917)
** Heliothis hoarei Matthews, 1999
** Heliothis lucilinea Walker, 1858
** Heliothis maritima Graslin, 1855
** Heliothis metachrisea (Hampson, 1903)
** Heliothis melanoleuca Mitchell, 1997
** Heliothis molochitina (Berg, 1882)
** Heliothis nubigera Herrich-Schäffer, [1851]
** Heliothis ononis (Denis & Schiffermüller, 1775)
** Heliothis oregonica (H. Edwards, 1875)
** Heliothis pauliani Viette, 1959
** Heliothis peltigera (Denis & Schiffermüller, 1775)
** Heliothis perstriata (Brandt, 1941)
** Heliothis philbyi (Brandt, 1941)
** Heliothis phloxiphaga Grote & Robinson, 1867
** Heliothis proruptus Grote, 1873
** Heliothis punctifera Walker, 1857
** Heliothis roseivena (Walker, 1866)
** Heliothis scutuligera Guenée, 1852
** Heliothis sturmhoefeli Draudt, 1927
** Heliothis subflexa (Guenée, 1852)
** Heliothis tergemina (C. Felder & Rogenhofer, 1874)
** Heliothis virescens (Fabricius, 1777)
** Heliothis viriplaca (Hufnagel, 1766)
** Heliothis xanthia Angulo y Olivares, 1999
** Heliothis xanthiata Walker, 1865
* Subgènere Masalia:
** Heliothis albida (Hampson, 1905)
** Heliothis albipuncta (Hampson, 1910)
** Heliothis cruentata (Moore, 1881)
** Heliothis decorata (Moore, 1881)
** Heliothis disticta (Hampson, 1902)
** Heliothis galatheae (Wallengren, 1856)
** Heliothis leucosticta (Hampson, 1902)
** Heliothis nubila (Hampson, 1903)
** Heliothis philbyi (Brandt, 1941)
** Heliothis perstriata (Brandt, 1941)
** Heliothis quilengesi Seymour, 1972
** Heliothis sublimis (Berio, 1962)
** Heliothis transvaalica (Distant, 1902)
** Heliothis uncta (Swinhoe, 1885)
* Subgènere Timora (també tractat com un gènere separat):
** Timora

## Galeria

* Forat en tomàquet fet per l'eruga d'Heliothis
* Larva d'Heliothis virescens

## Referències

* ↑ «BioLib - Heliothis» (en anglès). [Consulta: 27 octubre 2024].

## Enllaços externs

* H. virescens, tobacco budworm on the University of Florida / Institute of Food and Agricultural Sciences Featured Creatures Web site
* Heliothis at funet
# Carl Bonde

Carl Gustaf Bonde af Björnö (Mörkö, Estocolm, 28 d'abril de 1872 - Castell de Hörningsholm, Södertälje, 13 de juny de 1957) va ser un genet i oficial de l'exèrcit suec que va competir a començaments del segle xx.

## Carrera militar

Nascut a Estocolm, era fill del terratinent i comte Gustaf Fredrik Bonde af Björnö i la seva muller anglesa Ida Horatia Charlotta Marryat. Entrà a l'exèrcit el 1892 i arribà al grau de sergent a Regiment Reial d'Hussars (K 3) el 1893, a segon tinent el 1894 i a tinent el 1900. Es retirà el 1908 i el 1910 acabà sent capità de cavalleria a la reserva. El 1909 Bonde havia estat nomenat equerry de la cort, i el 1916 fou ascendit a cap de les Cavalleries Reials, càrrec que va ocupar durant dècades.

## Carrera esportiva

El 1912 va prendre part en els Jocs Olímpics d'Estocolm, on va guanyar la medalla d'or en la prova de doma clàssica del programa d'hípica, amb el cavall Emporer.
No va ser fins als Jocs d'Amsterdam de 1928 quan va disputar els seus segons i darrers Jocs Olímpics. En ells guanyà la medalla de plata en la prova de doma clàssica per equips del programa d'hípica, mentre en la doma clàssica individual fou dinovè.

## Referències

* ↑ Vem är vem?. D. 1, Stockholmsdelen (en suec). Estocolm: Vem är vem bokförlag, 1945, p. 106–107.
* 1 2 «Carl, Count Bonde Olympic Results». sports-reference.com. Arxivat de l'original el 6 de gener 2009. [Consulta: 14 juliol 2017].
# Teniolabidoïdeus

Els teniolabidoïdeus (Taeniolabidoidea) són una superfamília extinta de mamífers multituberculats del subordre dels cimolodonts que visqueren a Àsia i Nord-amèrica des del Cretaci superior fins al Paleocè superior, fa entre 56,8 i 99,6 milions d'anys. Se n'han trobat restes fòssils al Canadà, els Estats Units, Mongòlia i la Xina. Aquest grup conté els multituberculats més grossos que es coneixen, com ara Taeniolabis taoensis, que vorejava els 100 kg, però la majoria d'espècies eren menudes. El seu aspecte exterior hauria recordat els rosegadors. Les dents molars eren igual de grosses que les premolars o encara més. Tenien una fórmula dental de ${\tfrac {1.1.2.2}{1.0.1.2}}$. N'hi havia formes excavadores, altres de terrestres i encara d'altres d'arborícoles.

## Referències

* 1 2 Entrada «Taeniolabidoidea» de la Paleobiology Database (en anglès). [Consulta: 28 octubre 2023].
* ↑ Carlton, 2019, «Taeniolabidoidea».
* ↑ Rose, 2006, p. 60.
* ↑ Martin, 2018, p. 238.
* ↑ Rose, 2006, p. 340.

## Bibliografia

* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
* Martin, T. «Mesozoic mammals — early mammalian diversity and ecomorphological adaptations». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 199-299. ISBN 978-3-11-027590-2.
* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
# Lagidium

Lagidium és un gènere de rosegadors de la família dels xinxíl·lids que inclou quatre espècies conegudes. Els representants d'aquest grup tenen una dieta herbívora.

## Taxonomia

* L. ahuacaense
* L. peruanum
* L. viscacia
* L. wolffsohni

## Referències

* ↑ Entrada «Lagidium» de la Paleobiology Database (en anglès). [Consulta: 20 desembre 2022].
# Copa del Rei de futbol 1923

La Copa del Rei de futbol 1923 va ser la 21ena edició de la Copa d'Espanya.

## Detalls

La competició es disputà entre el 25 de març i el 13 de maig de 1923.
Equips participants:
* Biscaia: Athletic Club
* Guipúscoa: Reial Societat
* Regió Centre: Reial Madrid
* Regió Sud: Sevilla FC
* Galícia: Real Vigo SC
* Astúries: Sporting de Gijón
* Catalunya: CE Europa
* Llevant: València FC

## Fase final

| Quarts de final 25 de març i 8 d'abril | Quarts de final 25 de març i 8 d'abril | Quarts de final 25 de març i 8 d'abril | Quarts de final 25 de març i 8 d'abril | Quarts de final 25 de març i 8 d'abril | Semifinals 22 i 29 d'abril | Semifinals 22 i 29 d'abril | Semifinals 22 i 29 d'abril | Final 13 de maig Camp de Les Corts, Barcelona | Final 13 de maig Camp de Les Corts, Barcelona |
| 1 | Real Vigo SC | 3 | 0 | 1 |
| 8 | Reial Societat | 1 | 3 | 4 |
| 8 | Reial Societat | 1 | 3 | 4 | Reial Societat | 0 | 0 |
| | | | | | Athletic Club | 0 | 2 |
| 4 | Reial Madrid | 1 | 0 | | Athletic Club | 0 | 2 |
| 5 | Athletic Club | 3 | 5 | | | | |
| 5 | Athletic Club | 3 | 5 | | | | | Athletic Club | 1 |
| | | | | | | | | CE Europa | 0 |
| 3 | CE Europa | 4 | 2 | | | | | CE Europa | 0 |
| 6 | Sevilla FC | 0 | 1 | | | | |
| 6 | Sevilla FC | 0 | 1 | | CE Europa | 3 | 2 |
| | | | | | Sporting de Gijón | 2 | 1 |
| 2 | València FC | 1 | 1 | 0 | Sporting de Gijón | 2 | 1 |
| 7 | Sporting de Gijón | 0 | 6 | 2 |

## Quarts de final

| Equip 1 | Global | Equip 2 | Anada | Tornada |
| Reial Madrid | 1-8 | Athletic Club | 1-3 | 0-5 |
| Real Vigo SC | 3-4 | Reial Societat | 3-1 | 0-3 |
| València FC | 2-6 | Sporting de Gijón | 1-0 | 1-6 |
| CE Europa | 6-1 | Sevilla FC | 4-0 | 2-1 |
* Desempat:
| Equip 1 | Marcador | Equip 2 |
| Sporting de Gijón | 2-0 | València FC |
| Reial Societat | 4-1 | Real Vigo SC |

## Semifinals

| Equip 1 | Global | Equip 2 | Anada | Tornada |
| Reial Societat | 0-2 | Athletic Club | 0-0 | 0-2 |
| CE Europa | 5-3 | Sporting de Gijón | 3-2 | 2-1 |

## Final

| Athletic Club | 1 - 0 | CE Europa |
| Travieso | | |

## Campió

* Campions de la Copa d'Espanya 1923
* Athletic Club 9è títol

## Referències

* ↑ «Spain - List of Cup Finals». The Rec.Sport.Soccer Statistics Foundation. [Consulta: 9 juny 2015].
* ↑ «Spain - Cup 1923». The Rec.Sport.Soccer Statistics Foundation. [Consulta: 9 juny 2015].
* ↑ (castellà) Copa de 1923 a linguasport.com
# Paul Isberg

Paul Otto Isberg (Helsingborg, Escània, 2 de setembre de 1882 - Hammar, Kungälv, Västra Götaland, 5 de març de 1955) va ser un regatista suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 10 metres del programa de vela. Isberg navegà a bord del Kitty junt a Filip Ericsson, Carl Hellström, Humbert Lundén, Herman Nyberg, Harry Rosenswärd, Erik Wallerius i Harald Wallin.

## Referències

* ↑ «Paul Isberg Olympic Results». sports-reference.com. Arxivat de l'original el 2013-10-20. [Consulta: 2 març 2017].
* ↑ Paul Isberg Comitè Olímpic Suec
# Milan Lazarević

Milan Lazarević (Belgrad, 11 de juliol de 1948) fou un jugador d'handbol iugoslau d'origen serbi, que va competir durant les dècades de 1960 i 1970.
El 1972 va prendre part en els Jocs Olímpics de Múnic, on guanyà la medalla d'or en la competició d'handbol.

## Referències

* ↑ «Milan Lazarević Olympic Results». sports-reference.com. Arxivat de l'original el 15 de desembre 2012. [Consulta: 19 febrer 2019].
# Åke Bergqvist

Åke Bergqvist (Ronneby, 29 d'agost de 1900 - Estocolm, 7 de març de 1975) va ser un regatista suec que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en la categoria de 6 metres del programa de vela. Navegà a bord del Bissbi junt a Tore Holm, Martin Hindorff i Olle Åkerlund.

## Referències

* ↑ «Åke Bergqvist Olympic Results». sports-reference.com. Arxivat de l'original el 2020-04-17. [Consulta: 5 març 2019].
* ↑ SOK Åke Bergqvist
# Allen Lard

Allen Edward Lard (Lexington, Kentucky, 6 d'agost de 1866 - Washington DC, 22 de gener de 1946) va ser un golfista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla de bronze en la prova per equips del programa de golf, com a membre de l'equip United States Golf Association. En la prova individual quedà eliminat en vuitens de final.

## Referències

* ↑ «Allan Lard Olympic Results». sports-reference.com. Arxivat de l'original el 7 d'octubre 2015. [Consulta: 11 octubre 2015].
# Dawid Daniuszewski

Dawid Daniuszewski (1885 – 1944) fou un jugador d'escacs jueu polonès.

## Resultats destacats en competició

El 1906 fou 2n, rere Akiba Rubinstein, a Łódź (Łódź). El 1907, fou també 2n, rere Rubinstein, i per davant de Gersz Rotlewi i Gersz Salwe al Quadrangular de Lodz. El 1907/08, fou 10è al 5è Campionat rus (Torneig de Mestres de Totes les Rússies), a Lodz; (campió: Rubinstein). El 1909, empatà als llocs 1r-2n amb Rotlewi a Lodz. El mateix any, empatà als llocs 4t-6è a Sant Petersburg (Torneig amateur de Totes les Rússies; el campió fou Aleksandr Alekhin). El 1912, fou 6è a Lodz (campió: Iefim Bogoliúbov).
Entre els anys 1915 i 1921 va anar a viure a Rússia. El 1920, empatà als llocs 9è-10è a Moscou (1r Campionat de l'URSS; el campió fou Alekhin). Un cop retornat a Polònica, s'establí a Lodz, on el 1922/23 fou 2n rere Jakub Kolski, i empatà als llocs 1r-2n amb Josek Gottesdiener el 1924. El mateix any, fou 3r al Quadrangular de Varsòvia (campió: Gottesdiener). Va representar Polònia a la I Olimpíada d'escacs no oficial a Paris, on hi puntuà (+6 –4 =3). El 1927, fou 10è al 2n Campionat de Polònia a Lodz; (campió: Rubinstein).
Al final de la seva vida, Daniuszewski va jugar una partida que es conserva, contra el Dr. Salomon Szapiro al gueto de Lodz el 9 de febrer de 1944.

## Partides destacades

* Dawid Daniuszewski vs Akiba Rubinstein, Lodz 1907, Ruy Lopez, Variant Nuremberg, C60, 1-0
* Aleksandr Alekhin vs Dawid Daniuszewski, Moscou 1920, URS-ch, Obertura de l'alfil, Vienesa per transposició, C28, 0-1
* Georges Koltanowski vs Dawid Daniuszewski, Paris 1924 (ol), Índia antiga, A50, 0-1
* Dawid Daniuszewski vs Samuel Szapiro, Ghetto de Lodz 1944, defensa francesa, Winawer, Variant Bogoliúbov, C17, 1-0

## Referències

* ↑ Fitxa a Olimpbase (anglès)
* ↑ Wolsza, Tadeusz (2003), Arcymistrzowie, mistrzowie, amatorzy. Słownik biograficzny szachistów polskich, tom 4. Wydawnictwo DiG, Warszawa. ISBN 83-7181-288-4
# Diacodèxids

Els diacodèxids (Diacodexeidae) són una família extinta de mamífers artiodàctils que tingueren una distribució holàrtica durant l'Eocè, fa entre 40,4 i 55,8 milions d'anys. Se n'han trobat restes fòssils a Alemanya, Bèlgica, Espanya (incloent-hi el jaciment paleontològic de la Masia de l'Hereuet, a Àger, i el Montsant), els Estats Units, França, l'Índia, el Kazakhstan, el Kirguizstan, Mèxic, Myanmar, el Pakistan, Portugal i el Regne Unit. Eren artiodàctils menuts (de la mida d'un conill) i de musell curt. Es diferencien d'altres artiodàctils primitius per tot un seguit de particularitats de la topografia dental.

## Referències

* 1 2 Entrada «Diacodexeidae» de la Paleobiology Database (en anglès). [Consulta: 31 octubre 2023].
* ↑ Vaughan, Ryan i Czaplewski, 2015, «Artiodactyla».
* ↑ Prothero i Foss, 2007, «The earliest artiodactyls: Diacodexeidae, Dichobunidae, Homacodontidae, Leptochoeridae, and Raoellidae» (J. M. Theodor, J. Erfurt i G. Métais).

## Bibliografia

* Prothero, D. R.; Foss, S. E. The Evolution of Artiodactyls (en anglès). Johns Hopkins University Press, 2007. ISBN 978-0-8018-8735-2.
* Vaughan, T. A.; Ryan, J. M.; Czaplewski, N. J. Mammalogy (en anglès). 6a edició. Jones & Bartlett Learning, 2015. ISBN 9781284032185.
# Coendú

El coendú (Coendou prehensilis) és una espècie de rosegador histricomorf de la família dels porcs espins del Nou Món. Habiten els boscos des de Mèxic fins a l'Uruguai. Conté deu espècies de porc espins del Nou Món, distribuïdes en cinc gèneres. Tenen una llargada corporal d'aproximadament 65 cm.

## Referències

* ↑ Entrada «Coendou prehensilis» de la Paleobiology Database (en anglès). [Consulta: 20 desembre 2022].
# Pere Lluís Millet Soler

Pere Lluís Millet Soler (Barcelona, Catalunya, 27 de maig de 1952) és un regatista català, guanyador de la medalla de plata en els Jocs Olímpics d'Estiu de 1976.
Membre del Club Nàutic el Masnou, va participar, als 24 anys, en els Jocs Olímpics d'Estiu de 1976 que tingueren lloc a Mont-real (Canadà), on aconseguí la medalla de plata en la classe 470 al costat del càntabre Antonio Gorostegui.

## Enllaços externs

* (castellà) Comitè Olímpic Espanyol
# Mildred Fizzell

Mildred Fizzell (Toronto, Canadà, 12 de juny de 1915, 11 de novembre de 1993) va ser una atleta canadenca, especialista en la prova de 4×100 metres relleus en què va arribar a ser subcampiona olímpica l'any 1932.

## Carrera esportiva

En els jocs olímpics de Los Ángeles de 1932 va guanyar la medalla de plata en els 4x100 metres relleus, amb una marca de 47.0 segons, arribant despés dels Estats Units (or també amb 47.0 segons), i per davant del Regne Unit (bronze amb 47.6 segons), sent les seves companyes d'equip: Mary Frizzel, Lillian Palmer i Hilda Strike.

## Referències

* ↑ «Mildred Fizzell». [Consulta: 16 desembre 2017].
* ↑ «Mildred Fizzell Olympic Results». sports-reference.com. Arxivat de l'original el 11 de novembre 2012. [Consulta: 7 febrer 2019].
# Émile Cornellie

Émile François Cornellie (Vlissingen, Zelanda, 15 d'agost de 1869 - Anvers, 27 de desembre de 1945) va ser un regatista belga que va competir a començaments del segle xx. Era el pare de Florimond Cornellie.
El 1920 va prendre part en els Jocs Olímpics d'Anvers, on va guanyar la medalla d'or en els 6 metres (1907 rating) del programa de vela, a bord del Edelweiß, junt a Florimond Cornellie i Frédéric Bruynseels.

## Referències

* 1 2 «Émile Cornellie Olympic Results». sports-reference.com. Arxivat de l'original el 14 de desembre 2012. [Consulta: 21 octubre 2017].
# George Mayer

George Mayer va ser un gimnasta i atleta estatunidenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis i guanyà la medalla de bronze en la prova per equips del programa de gimnàstica, com a membre de l'equip Central Turnverein, Chicago junt a John Duha, Charles Krause, Robert Maysack, Philip Schuster i Edward Siegler. També disputà les proves gimnàstiques del concurs complet i triatló, on fou 21è i 39è respectivament; i el triatló del programa d'atletisme, on fou quart.

## Referències

* ↑ «George Mayer Olympic Results». sports-reference.com. Arxivat de l'original el 22 de setembre 2010. [Consulta: 11 octubre 2015].
# Carl Freiherr von Langen

Carl Freiherr von Langen (Klein Belitz, 25 de juliol de 1887 - Potsdam, 2 d'agost de 1934) va ser un genet alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar quatre proves del programa d'hípica. Va guanyar la medalla d'or en les proves de doma per equips i doma individual amb el cavall Draufgänger, mentre en les proves de salts d'obstacles per equips i salts d'obstacles individual fou setè i vint-i-vuitè respectivament amb el cavall Falkner.
Militar de carrera, durant la Primera Guerra Mundial va ser ferit greument i posteriorment començà la seva carrera com a genet. Durant la tardor de 1930, abans que el partit nazi fos un partit de masses, Langen s'afilià a la Sturmabteilung. Després de la seva mort, fruit d'una caiguda durant una competició militar, va ser considerat un símbol alemany pel servei de propaganda nazi. El 1941 van recrear la seva vida en una pel·lícula, … reitet für Deutschland, que el 1944 Joseph Goebbels considerà d'"importància nacional".

## Referències

* ↑ «Carl von Langen-Parow Olympic Results». sports-reference.com. Arxivat de l'original el 9 de març 2009. [Consulta: 19 juliol 2018].
* ↑ Clemens Laar: ... reitet für Deutschland. Carl-Friedrich Freiherr von Langen. Ein Kämpferschicksal. Hannover: Adolf Sponholtz Verlag, 1936., Seite 80ff.
* ↑ Erik Eggers, Michael Wulzinger: Brauner Herrenreiter. Der Spiegel Nr. 10/2013 vom 4. März 2013, Seite 119
# Psitacoteri

El psitacoteri (Psittacotherium multifragum) és una espècie extinta de mamífer teniodont de la família dels estilinodòntids que visqueren a Nord-amèrica durant el Paleocè, fa entre 56,8 i 63,3 milions d'anys. Se n'han trobat restes fòssils a Colorado, Montana, Nou Mèxic, Texas i Wyoming (Estats Units). Es tracta de l'única espècie del gènere Psittacotherium. Era un dels mamífers més grossos del Paleocè superior, amb una llargada de 110 cm i un pes d'aproximadament 50 kg. Les potes anteriors eren potents i estaven dotades d'urpes ben grosses. El nom genèric Psittacotherium significa ‘bèstia lloro’ i es refereix a l'aspecte de la seva mandíbula, curta i profunda, que recorda el bec d'un lloro.

## Referències

* 1 2 Entrada «Psittacotherium multifragum» de la Paleobiology Database (en anglès). [Consulta: 31 octubre 2023].
* ↑ Prothero, 2017, p. 214.
* ↑ Palmer, 1904, p. 594.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.
# Espalacins

Els espalacins (Spalacinae) són una subfamília de muroïdeus. Es tracta de rosegadors de vida subterrània molt ben adaptats a la vida sota terra. Tenen una capa de pell a sobre dels ulls que els deixa sense funcionalitat. Els espalacins manquen de cua i d'orelles externes. Tenen el cos en forma de cilindre. Gairebé no hi ha transició entre el cap i el cos. Tenen els peus petits. Els únics espalacins vivents avui en dia són els del gènere Spalax, tot i que el grup també inclou el gènere extint Pliospalax, que visqué a la zona dels Balcans i Anatòlia entre el Miocè i el Plistocè.

## Referències

* 1 2 Entrada «Spalacinae» de la Paleobiology Database (en anglès). [Consulta: 20 desembre 2022].
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Peter Gordon

Peter Gordon (Ontario, 16 d'agost de 1882 - Vancouver, 26 de juny de 1975) va ser un regatista canadenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata en la categoria de 8 metres del programa de vela. Gordon navegà a bord del Santa Maria junt a Ernest Cribb, Harry Jones, Hubert Wallace, Ronald Maitland i George Gyles.

## Referències

* ↑ «Peter Gordon Olympic Results». sports-reference.com. Arxivat de l'original el 18 d’abril 2020. [Consulta: 6 gener 2019].